Közhasználatú területre vonatkozó előírások
Közterületen a települési zöldinfrastruktúráról, a zöldfelületi tanúsítványról és a zöld védjegyről szóló 282/2024. (IX. 30.) Korm. rendelet szerint fa és cserje kivágása engedélyköteles, kivágásukat jegyző engedélyezi. 
A hatóság az engedélyezési eljárásba szakértőt vonhat be.
Az ügyintézési határidő:
Az Ákr. 50. § alapján az ügyintézési határidő: teljes eljárásban 60 nap.
A fás szárú növények védelméről szóló 27/2026. (VIII. 28.) önkormányzati rendeletet szerint:
Átültetés vizsgálata:
A növények megmentése érdekében a kivágni tervezett fa esetén vizsgálni kell a növény átültetésének lehetőségét.  A fa átültetésének vizsgálata, az átültetés feltételeinek meghatározása, valamint az átültetés engedélyezésével kapcsolatos döntés a fakivágási engedélyezési eljárás keretében történik Az átültetésnél nem keletkezik pótlási kötelezettség, amennyiben a fa az új helyszínen a következő vegetációs időszakban megered. Amennyiben a faátültetés lehetőségét a kérelmező figyelmen kívül hagyja, vagy a vizsgálat eredménye azt állapítja meg, hogy a fás szárú növény nem ültethető át, úgy a kérelmezőnek fakivágási engedélyezési eljárást kell kezdeményeznie.
Fakivágás ideje:
Fás szárú növény kivágása az élet-, egészség- vagy vagyonvédelmet vagy közérdeket szolgáló beavatkozások kivételével március 1. és október 31. közötti időszakban nem történhet.
Pótlás szabályai:
Közhasználatú területen ültetett és kivágásra kerülő minden fát fajtól és mérettől függetlenül – a tulajdonosi hozzájárulás nélkül ültetett fás szárú növények eltávolítása esetének kivételével – pótolni kell, lehetőség szerint a kivágással érintett ingatlanon.
Amennyiben a fás szárú növény kivágása
a) annak inváziós jellege miatt történt, terjedés megelőzése céljából, úgy a pótlás a pótlási kötelezettség a kivágott fa darabszámával egyezik meg,
b) annak rossz egészségügyi állapota, kiszáradása, és az ebből fakadó balesetveszély miatt szükséges, és ez az ok a kérelmezőnek nem felróható, úgy a pótlási kötelezettség a kivágott fa darabszámával egyezik meg,
c) vagyon veszélyeztetése miatt szükséges, a pótlási kötelezettség a kivágott fa darabszámával egyezik meg,
d) a katasztrófavédelmi okokból történő kivágás esetén pótlási kötelezettség a kivágott fa darabszámával egyezik meg,
e) közműfektetés, -javítás, üzemzavar-elhárítás miatt szükséges, pótlási kötelezettség a kivágott fa darabszámával egyezik meg,
f) építés, építmény elhelyezése miatt szükséges fakivágás esetén – ideértve az engedély nélkül végzett fakivágást is – a pótlás során annyi előnevelt, kertészeti faiskolából származó fát kell ültetni, hogy azok törzskörméretének (kerületének) együttes összege elérje a kivágott fák törzsátmérőinek összegét. A törzsátmérőt a földfelszíntől számított 1,0 m magasságban kell meghatározni; amennyiben a fa kivágása már megtörtént, a törzsátmérőt a visszamaradt tuskó átmérője, illetve – ennek hiányában –szakértői becslés alapján kell megállapítani.
Útpadkából, épület, építmény oldalából kinőtt fa kivágása nem pótlásköteles.
A kérelmet benyújtani a hatósághoz írásban lehet:
· Személyesen ügyfélfogadási időben (Budakalászi Polgármesteri Hivatal, 2011 Budakalász, Petőfi tér 1.)
· Postán (Budakalászi Polgármesteri Hivatal, Környezetvédelmi és városfejlesztési iroda, 2011 Budakalász, Petőfi tér 1.)
· Ügyfélkapun (Budakalasz KRID azonosító: 206341755, illetve Budonk KRID azonosító: 646574984)
Figyelem! Az e-mailen megküldött kérelem nem minősül írásban benyújtott hivatalos iratnak!
Az eljárás illetékmentes.
Új épület elhelyezése esetén a fakivágási kérelemhez csatolni szükséges:
a) az építési tevékenységgel összefüggésben történő fakivágás esetén a véglegessé vált építési engedélyt, egyszerű bejelentési kötelezettség esetén az ezt bizonyító dokumentumot, településképi bejelentés esetén az azt tudomásul vevő döntést, és
b) az érintett fákra vonatkozó favizsgálati szakvéleményt és faültetési tervet, és
c) a megmaradó fákra vonatkozó favédelmi tervet.

